
R O M Â N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL

H O T Ă R Â R E
· privind concesionarea prin licitaţie publică  a unui imobil situat pe strada Bucovului, nr.27

Având în vedere:
- referatul de aprobare, înregistrat sub nr.3018/20.02.2023, prin care primarul oraşului propune aprobarea concesionării prin licitaţie publică a unui imobil situat pe strada Bucovului, nr.27;
- raportul de specialitate întocmit de compartimentul de resort, înregistrat sub nr. 3019/20.02.2023;
- dispoziţiile art. 108 lit. b), art. 303, 306, 307, 310-313 şi 317 din OUG nr. 57/2019 privind Codul administrativ; 
- Hotărârea Consiliului Local nr. 24 din 31.01.2023 pentru aprobarea Studiului de oportunitate privind concesionarea prin licitaţie publică  a unui imobil situat pe strada Bucovului, nr.27;
-  Extrasul de Carte Funciară  pentru numărul cadastral 23747;
- avizul secretarului general înregistrat sub nr.3020/20.02.2023;
- avizul Administrației Naționale a Rezervelor de Stat și Probleme Speciale nr. 3948PS/ 22.12.2022;
         - avizul comisiei de specialitate nr. 2 - administrarea domeniului public şi privat, gestionarea serviciilor de interes local;
	În temeiul prevederilor art. 129, alin. (2), lit. c) şi alin. (6), lit. a), art. 139 alin. (1) şi alin. (3) lit. g) şi art. 196 alin. (1) lit. a) din OUG nr. 57/2019 privind Codul administrativ, 
	Consiliul Local al oraşului Boldeşti-Scăeni, întrunit în şedinţa publică ordinară în data de 27.02.2023, adoptă prezenta hotărâre:

	Art.1.  (1) Se  aprobă concesionarea  prin  licitaţie publică a imobilului alcătuit din teren în suprafaţă de 1308 mp şi construcţii  în suprafaţă construită desfăşurată de 1113,77 mp, situat pe strada Bucovului, nr. 27, T40, Cc 1894 având număr cadastral 23747 identificat conform datelor prevăzute  în anexa nr. 1 şi configurat conform planului de amplasament şi delimitare.
(2) Obiectivul concesiunii îl reprezintă desfăşurarea unor activităţi de asistență medicală specializată.
          (3) Concesionarea se face pentru o perioadă de 49 de ani. 
Art.2. Se aprobă Documentaţia de Atribuire în vederea concesionării terenului, conform anexei nr. 2.
Art.3. (1) Se împuterniceşte primarul oraşului să stabilească prin dispoziţie componenţa Comisiei de evaluare a ofertelor.



(2) Se desemnează domnul consilier local Simon Petru - membru în comisia de evaluare şi domnul consilier local  Biță Paul - membru supleant. 
Art.4. (1) Aprobă redevenţa minimă de pornire a licitaţiei în cuantum de 211.500 euro.
 (2) Redevenţa se va achita în 47 de ani, începând cu 01.01.2025,  în rate anuale egale, până la data de 30 septembrie a fiecărui an, la paritatea leu/euro stabilită de BNR în preziua plății.  
Art.5. Se împuterniceşte primarul oraşului să încheie contractul de concesiune cu ofertantul declarat câştigător în urma licitaţiei. 
Art.6.  Anexele nr.1-2 fac parte integrantă din prezenta hotărâre. 
         Art.7. Prezenta hotărâre se comunică Serviciului patrimoniu local şi monitorizare servicii publice, Serviciului buget, finanţe, contabilitate, impozite şi taxe, resurse umane şi salarizare şi  se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local şi prin afişare la sediul primăriei.


     PREŞEDINTE DE ŞEDINŢĂ,                                        
        TĂNĂSESCU  STELIAN   HORAȚIU                                                                                        
                                                                                     CONTRASEMNEAZĂ
                                                                                     SECRETAR GENERAL,
                                                                                     TUDOR FLORINA NELI

